ടി20 ലോകകപ്പ് 2021 രോഹിതും രാഹുലും തുടങ്ങി വെച്ചു, അശ്വിനും ഷമിയും തീര്ത്തു അഫ്ഗാനെ 66 റണ്സിന് തകര്ത്ത് ഇന്ത്യക്ക് ആദ്യ വിജയം അബുദാബി : ആദ്യമായി ഇന്ത്യയുടെ ഓപ്പണര്മാര് കത്തികയറിയപ്പോള് അഫ്ഗാനെത്തിരെ ഇന്ത്യക്ക് തകര്പ്പന് ജയം. ടി20 ലോകകപ്പില് ഇന്നലെ നടന്ന രണ്ടാം മത്സരത്തില് 66 റണ്സിനാണ് ഇന്ത്യയുടെ വിജയം. അര്ദ്ധസെഞ്ചുറി നേടിയ ഇന്ത്യന് താരം രോഹിത് ശര്മയാണ് കളിയിലെ താരം. സ്കോര് : ഇന്ത്യ 210220അഫ്ഗാനിസ്ഥാന് 144720 ടോസ് നേടി ഇന്ത്യയെ ബാറ്റിങ്ങിനയച്ച അഫ്ഗാന് നായകന്്റെ തീരുമാനം തെറ്റാണെന്ന് തെളിയിക്കുന്ന രീതിയിലായിരുന്നു ഇന്ത്യയുടെ ബാറ്റിങ്ങ് പ്രകടനം. നിശ്ചിത 20 ഓവറില് ഇന്ത്യ രണ്ട് വിക്കറ്റ് നഷ്ടത്തില് 210 എന്ന കൂറ്റന് സ്കോര് നേടി. ഇന്ത്യക്ക് വേണ്ടി ഓപ്പണര്മാരായ രോഹിത് ശര്മയും കെ. എല്. രാഹുലും ആദ്യ വിക്കറ്റില് 14.4 ഓവറില് 140 റണ്സ് കൂട്ടിച്ചേര്ത്തു. രോഹിത് 47 പന്തില് എട്ട് ഫോറും മൂന്ന് സിക്സുമടക്കം 74 റണ്സ് നേടി. രാഹുല് 48 പന്തില് ആറ് ഫോറും രണ്ടു സിക്സുമടക്കം 69 റണ്സ് നേടി. മൂന്നാമനായി ഇറങ്ങിയ ഋഷബ് പന്ത് 13 പന്തില് ഒരു ഫോറും മൂന്ന് സിക്സുമടക്കം 27 റണ്സ് നേടി പുറത്താകാതെ നിന്നു. ഹാര്ദിക് പാണ്ഡ്യ 13 പന്തില് നാല് ഫോറും രണ്ട് സിക്സുമടക്കം 35 റണ്സ് നേടി പുറത്താകാതെ നിന്നു. അഫ്ഗാനിസ്ഥാന് വേണ്ടി ഗുള്ബാദിന്, കരീം എന്നിവര് ഓരോ വിക്കറ്റ് നേടി. 211 റണ്സ് എന്ന കൂറ്റന് വിജയലക്ഷ്യം പിന്തുടര്ന്ന അഫ്ഗാന് ഏഴ് വിക്കറ്റ് നഷ്ടത്തില് 144 റണ്സെടുക്കാനെ സാധിച്ചുള്ളൂ. അഫ്ഗാനി വേണ്ടി 22 പന്തില് മൂന്ന് ഫോറും രണ്ട് സിക്സുമടക്കം 42 റണ്സ് നേടിയ കരീം പുറത്താകാതെ നിന്നു. നായകന് നബി 35 റണ്സെടുത്തു. ഇന്ത്യക്ക് വേണ്ടി മുഹമ്മദ് ഷമി മൂന്നും അശ്വിന് രണ്ടും ബുംറ, ജഡേജ എന്നിവര് ഓരോ വിക്കറ്റും നേടി. ജയത്തോടെ ഇന്ത്യ സെമി ഫൈനല് പ്രതീക്ഷകള് നിലനിര്ത്തി. Tags